Þann 24. október 1975 boðuðu íslenskar konur til Kvennafrís og lögðu niður vinnu til þess að leggja áherslu á mikilvægi vinnuframlags kvenna . Talið er að um 90% kvenna á Íslandi hafi lagt niður vinnu þennan dag og atvinnulíf lamaðist . Um 25.000 konur söfnuðust saman á Lækjartorgi á einum fjölmennasta útifundi Íslandssögunnar og samstöðufundir voru haldnir víða um land . Síðan þá hafa konur á Íslandi lagt niður störf fimm sinnum og gengið út til að krefjast jafnra kjara á vinnumarkaði og réttláts samfélags , síðast árið 2018 . Margt hefur áunnist síðan 1975 en þó er enn mikið verk óunnið og ágætt að undirstrika að þetta er fyrst og fremst baráttudagur . Borgarbókasafnið á mikið af áhugaverðu efni sem tengist jafnrétti og kvenfrelsi . Hér má sjá brot af því .